У першую нядзелю ліпеня адзначаецца сьвята цудатворнага абраза Маці Божай Тракельскай (Гарадзенская рыма-каталіцкая дыяцэзія). У мінулым годзе падчас сьвятой Імшы 5 ліпеня на абраз былі ўскладзены папскія кароны. Сёлета ўрачыстасьці ў Тракелях праходзілі 2-3 ліпеня, на якія прыбылі вернікі з розных куткоў дыяцэзіі і ўсёй Беларусі. Была таксама невялікая група вернікаў Беларускай Грэка-Каталіцкай Царквы на чале з душпастырам гарадзенскіх вернікаў а. Андрэем Кратом.